Okresná prokuratúra Veľký Krtíš 
Banícka 3, 990 80 Veľký Krtíš

Sp. zn. : Pv 144/14/6610	Veľký Krtíš, 21.7.2015
EEČ : 2-50-33-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.4.2014, spisová značka Pv 144/14/6610, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v trestnej veci pre prečin krádeže podľa § 212 ods. 2 písm. d Tr. zák., ktorého sa mal dopustiť obvinený na tom skutkovom základe, že:
- dňa 24.01.2014 v čase okolo 11.00 h v k.ú. obce XXXXX v časti zvanej XXXXX v lesnom poraste č. 554 na parcele č. 811, ktorá patrí do lesného pôdneho fondu bez povolenia vypílil 1ks cerový strom o dĺžke 7,2m v najhrubšej časti koreňa s priemerom 0,5 m, ktorý z miesta odcudzil, ďalej v tom istom lesnom poraste takisto vypílil 1ks agátový strom o dĺžke 4,17m s priemerom 0,17m v najhrubšej časti koreňa, čím pre XXXXX XXXXX XXXXX spôsobil škodu vo výške 6,48€.

Uznesením prokurátora Okresnej prokuratúry XXXXX zo dňa 24.4.2014, spisová značka Pv 144/14/6610, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
        Uznesením prokurátora Okresnej prokuratúry XXXXX sp. zn. Pv 144/14/6610 zo dňa 24.04.2014 s právoplatnosťou od 03.05.2014 bolo trestné stíhanie obvineného XXXXX pre prečin krádeže podľa § 212 ods. 2 písm. d Tr. zák. podmienečne zastavené podľa § 216 ods. 1 písm. a, b, c Tr. por. Obvinenému bola určená skúšobná doba v trvaní 14 mesiacov odo dňa právoplatnosti predmetného uznesenia. 

        Po uplynutí skúšobnej doby boli na obvineného vyžiadané správy a to jednak z Okresného úradu XXXXX odboru všeobecnej vnútornej správy, podľa ktorého obvinený XXXXX od roku 2014 do dnešného dňa nemá v evidencii priestupkov žiaden záznam. Ďalej bola vyžiadaná správa z Obvodného oddelenia PZ XXXXX, podľa ktorej obvinený v súčasnej dobe  nie je trestne stíhaný a nemá žiaden záznam v evidencii priestupkov Ministerstva vnútra SR. Podľa lustrácie v systéme AVÍZO nie je v súčasnosti trestne stíhaný. Podľa správy obce XXXXX XXXXX má trvalý pobyt v obci XXXXX. V XXXXX býva u družky bez prihlásenia, na verejnosti sa správa slušne, neboli na neho vznesené žiadne sťažnosti, komisiou verejného poriadku nebol prejednávaný. V skúšobnej dobe sa nedopustil protiprávneho konania. Správa z obce XXXXX ho bližšie nehodnotí. V obci sa nezdržiava a nemajú o ňom vedomosť. V odpise registra trestov obvineného nefiguruje žiaden záznam o trestnej činnosti spáchanej v skúšobnej dobe.

        Na základe uvedeného mám za preukázané, že obvinený XXXXX viedol v skúšobnej dobe podmienečne zastaveného trestného stíhania riadny život. 

        Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo  o pokračovaní v trestnom stíhaní vydá uznesenie. 

     Vzhľadom k horeuvedenému som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Džavoronok
prokurátor